

# JÕELÄHTME VALLAVALITSUS

**Majandus- ja Kommunikatsiooniministeerium**

info@mkm.ee

**Kliimaministeerium**

info@kliimaministeerium.ee

**Tarbijakaitse ja Tehnilise Järelevalve Amet**

info@ttja.ee

**Terviseamet**

info@terviseamet.ee

**Põllumajandus- ja Toiduamet**

pta@pta.agri.ee

**Maa- ja Ruumiamet**

maaruum@maaruum.ee

**Transpordiamet**

info@transpordiamet.ee

**Päästeamet**

rescue@rescue.ee 05.06.2025 nr 6-4/5274-3

**Informatsioon Nehatu küla Nehatu Logistikapargi II etapi detailplaneeringu menetluse uuendamisest**

Edastame Jõelähtme Vallavalitsuse (edaspidi vallavalitsus) 23.05.2025 korralduse nr 417 „Nehatu küla Nehatu Logistikapargi II etapi detailplaneeringu menetluse uuendamine“ (lisa 1).

Menetlus uuendati tulenevalt AS OmaKoduMaja 21.03.2025 taotlusest (lisa 2), mille põhisisuks on detailplaneeringuga maaomaniku õiguste piiramine ainult ajutiste hoonete püstitamisega. Taotlus on esitatud Nehatu Logistikapargi II etapi detailplaneeringu osaliseks kehtetuks tunnistamiseks osas, milles see käsitleb ajutist ehitusõigust või alternatiivselt haldusmenetluse uuendamiseks ning Nehatu Logistikapargi II etapi detailplaneeringu uueks kehtestamiseks selliselt, et see ei sisalda ajutise ehitusõiguse piirangut.

Haldusmenetluse seaduse (edaspidi HMS) § 5 lõike 2 kohaselt viiakse haldusmenetlus läbi eesmärgipäraselt ja efektiivselt, samuti võimalikult lihtsalt ja kiirelt, vältides üleliigseid kulutusi ja ebameeldivusi isikutele. HMS § 44 lg 1 punkti 1 kohaselt uuendatakse menetlusosalise taotlusel haldusmenetlus, kui taotluse esitaja õigusi kestvalt piirava haldusakti andmise aluseks olnud asjaolu või õigusnorm on ära langenud. Sama paragrahvi lõike 4 kohaselt ei korrata menetlustoiminguid, mida menetluse uuendamise põhjused ei puuduta.

Antud juhul on vallavalitsuse ülesandeks välja selgitada, kas Nehatu Logistikapargi II etapi detailplaneeringus ehitusõiguse piiramine üksnes ajutiste hoonete püstitamisega on jätkuvalt asjakohane ning põhjendatud. Seetõttu palub vallavalitsus asjakohaselt ametiasutustel avaldada eelnimetatud küsimuses enda seisukoht vastavalt märgukirjale ja selgitustaotlusele vastamise ning kollektiivse pöördumise esitamise seaduse (edaspidi MSVS) § 2 lõike 2 ja §-le 3 hiljemalt 20.06.2025.

Adressaatidel, kellel ei ole kohustust käesolevale kirjale vastata MSVS-s sätestatud korras, on võimalus Nehatu küla Nehatu Logistikapargi II etapi detailplaneeringu menetluse uuendamise ja AS OmaKoduMaja taotluses toodud asjaolude osas arvamust avaldada kirjalikku taasesitamist võimaldaval viisil hiljemalt 20.06.2025.

Lugupidamisega

(allkirjastatud digitaalset)

Andrus Umboja

vallavanem

Lisad: 1. taotlus;

 2. korraldus

Maike Heido, maike.heido@joelahtme.ee

Koopia: Rail Baltic Estonia OÜ, AS Eesti Raudtee, Elering AS, Loo Elekter AS, Esmar Gaas OÜ, Telia Eesti AS, Loo Vesi OÜ, OÜ Utilitas Elektrijaam.